Document ID: 31995R1368

ΚΑΝΟΝΙΣΜΟΣ (ΕΚ) αριθ. 1368/95 ΤΗΣ ΕΠΙΤΡΟΠΗΣ της 16ης Ιουνίου 1995 για τροποποίηση του κανονισμού (ΕΟΚ) αριθ. 2921/90 περί χορηγήσεως ενισχύσεων για το αποκορυφωμένο γάλα το οποίο μεταποιείται για παρασκευή καζεΐνης και καζεϊνικών αλάτων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 11 παράγραφος 3,
Εκτιμώντας:
ότι ο κανονισμός (ΕΟΚ) αριθ. 2921/90 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1756/93 (4), προβλέπει ότι η ενίσχυση στο αποκορυφωμένο γάλα που μεταποιείται για την παρασκευή καζεΐνης και καζεϊνικών αλάτων χορηγείται εάν η παρασκευαζόμενη καζεΐνη και τα παρασκευαζόμενα καζεϊνικά άλατα ανταποκρίνονται σε ορισμένες προδιαγραφές συνθέσεως 7 ότι, από την πείρα, έχει αποδειχθεί ότι η καζεΐνη που περιέχει πλέον του 5 % και έως 17 % πρωτεΐνες γάλακτος εκτός από την καζεΐνη δεν ανταποκρίνεται πλέον στις παρούσες ανάγκες της αγοράς η οποία προσανατολίζεται ολοένα και περισσότερο προς τα προϊόντα υψηλής ποιότητας 7 ότι πρέπει, συνεπώς, να καταργηθεί η ενίσχυση για την εν λόγω καζεΐνη 7 ότι, λαμβάνοντας υπόψη την εξέλιξη της αγοράς των προϊόντων αυτών, αφενός, και εκείνη του αποκορυφωμένου γάλακτος σε σκόνη, αφετέρου, πρέπει να μειωθεί η ενίσχυση που έχει καθορισθεί στον κανονισμό για το αποκορυφωμένο γάλα που μεταποιείται σε καζεΐνη ή καζεϊνικά άλατα 7 ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2921/90 τροποποιείται ως εξής:
1. το άρθρο 2 παράγραφος 1 αντικαθίσταται από το ακόλουθο κείμενο:
«1. Η ενίσχυση για 100 χιλιόγραμμα αποκορυφωμένου γάλακτος που έχει μεταποιηθεί σε καζεΐνη ή σε καζεϊνικά άλατα που αναφέρεται στην παράγραφο 2 καθορίζεται σε 6,75 Ecu.» 7 2. το άρθρο 2 παράγραφος 2 στοιχείο δ) διαγράφεται και το στοιχείο ε) γίνεται στοιχείο δ) 7 3. το άρθρο 3 στοιχείο α) δεύτερη φράση αντικαθίσταται από το ακόλουθο κείμενο:
«Η ονομασία που πρέπει να αναγράφεται για τα προϊόντα που προβλέπονται στο παράρτημα ΙΙΙ είναι η ακόλουθη:
"Καζεϊνικά άλατα που περιέχουν πλέον του 5 % και έως 17 % πρωτεϊνών γάλακτος εκτός από την καζεΐνη, που καθιζάνουν συγχρόνως και υπολογίζονται επί της συνολικής περιεκτικότητας σε πρωτεΐνη του γάλακτος"» 7 4. το παράρτημα ΙΙΙ αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Ιουνίου 1995.

Labels: 3
17
19